Predkladacia  správa

	Dňa 1. 11. 2009 vstúpil do účinnosti zákon č. 400/2009 Z. z. o štátnej službe a o zmene a doplnení niektorých zákonov. 
Podľa § 108 ods. 1 zákona č. 400/2009 Z. z. o štátnej službe a o zmene a doplnení niektorých zákonov štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak. 
	V zmysle § 35 ods. 6 zákona č. 428/2002 Z. z. o ochrane osobných údajov platové a ďalšie náležitosti predsedu Úradu na ochranu osobných údajov SR  určuje vláda Slovenskej republiky podľa osobitného predpisu. Týmto osobitným predpisom je zákon o štátnej službe.  
	Podľa § 36 ods. 2 zákona č. 428/2002 Z. z. podpredsedu Úradu na ochranu osobných údajov SR vymenúva do funkcie vlády SR. Podľa § 37 ods. 3 zákona č. 428/2002 Z. z. vrchného inšpektora Úradu na ochranu osobných údajov SR vymenúva vláda SR.  
V zmysle vyššie uvedeného sa predkladá  návrh na určenie platových náležitostí predsedovi, podpredsedovi a vrchnému inšpektorovi Úradu na ochranu osobných údajov SR.
	Materiál vzhľadom na jeho charakter, nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.